Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 16. 06. 2011

Návrh úpravy
podmienok poskytovania nenávratného finančného príspevku na vybudovanie uzamykateľného stanovišťa zberných nádob na zmesový komunálny odpad a vytriedené zložky komunálnych odpadov

Predkladá:							Materiál obsahuje:
Ing. Ľudovít Kollárik						1. Návrh uznesenia
prednosta MÚ							2. Dôvodovú správu
								3. Základný materiál

Spracovateľ:							Stanovisko právnej skupiny:
Ing. Miriam Kamhiyehová	- nie je potreba právneho
vedúca referátu životného prostredia	 posúdenia 

Na rokovanie prizvať:
- spracovateľa

Jún 2011

Návrh uznesenia

Miestne zastupiteľstvo

schvaľuje  
úpravu Podmienok poskytovania nenávratného finančného príspevku na vybudovanie uzamykateľného stanovišťa zberných nádob na zmesový komunálny odpad a vytriedené zložky komunálnych odpadov“

a./ s pripomienkami

b./ bez pripomienok

DÔVODOVÁ  SPRÁVA

Miestne zastupiteľstvo mestskej časti Bratislava – Nové Mesto dňa 16. 06. 2009 schválilo uznesením č. 17/10 Podmienky poskytovania nenávratného finančného príspevku na vybudovanie uzamykateľných stanovíšť zberných nádob na zmesový komunálny odpad a vytriedené zložky komunálnych odpadov. Jednotlivé podmienky vyplývajú z VZN mestskej časti Bratislava – Nové Mesto č. 4/2005 o poskytovaní dotácií z rozpočtu mestskej časti Bratislava – Nové Mesto (ďalej len „VZN“), z ustanovení platnej právnej legislatívy v odpadovom hospodárstve a z technických požiadaviek a s tým súvisiacich ustanovení stavebného zákona.
Na základe pripomienky č. 1 uznesenia miestneho zastupiteľstva č. 17/10                       „do podmienok zapracovať  spôsob platby – refundáciou“ a súčasne vzhľadom na skúsenosti pri riešení už podaných žiadostí, vyplynula nutnosť úpravy niektorých podmienok resp. ich vypustenia. V zmysle vyššieho bolo dňa 16.02.2010 uznesením Miestneho zastupiteľstva mestskej časti Bratislava – Nové Mesto č.21/13 schválené nové znenie podmienok poskytovania nenávratného finančného príspevku na vybudovanie uzamykateľného stanovišťa zberných nádob na zmesový komunálny odpad a vytriedené zložky komunálnych odpadov.
	Predkladaný návrh zmeny podmienok vzišiel z Miestnej rady mestskej časti Bratislavy – Nové Mesto, uskutočnenej dňa 24. 05. 2011, na ktorej sa prerokovával návrh            na schválenie nájmu pozemkov v Bratislave v k.ú. Nové Mesto a k.ú. Vinohrady za cenu              1 Eur/m2/rok za účelom vybudovania, rekonštrukcie a úpravy kontajnerových stojísk ako prípad hodný osobitného zreteľa v zmysle zákona o majetku obcí pre právnické osoby a fyzické osoby – podnikateľov. V súvislosti s týmto návrhom sa súčasne prediskutovávali i samotné podmienky poskytovania nenávratného finančného príspevku na vybudovanie uzamykateľného stanovišťa zberných nádob. Z diskusie vzišiel návrh na úpravu podmienok v bode B., kde sa uvádza výška nenávratného finančného príspevku. Z pôvodných 829,85 € by sa týmto návrhom zvýšil príspevok na 1 000.- Eur na vybudovanie, rozšírenie, prekrytie a uzamykanie kontajnerových stanovíšť.
	Vzhľadom na vyššie uvedenú zmenu a z dôvodu lepšej prehľadnosti je návrh predkladaný v úplnom znení.

Podmienky poskytovania nenávratného finančného príspevku 
na vybudovanie uzamykateľného stanovišťa zberných nádob
na zmesový komunálny odpad a vytriedené zložky komunálnych odpadov

A.	Dotácia bude poskytnutá žiadateľom za nasledovných podmienok:

A.1.	Podmienky vyplývajúce z VZN č. 4/2005 o poskytovaní dotácií z rozpočtu mestskej časti Bratislava – Nové Mesto:

A.1.1.	Žiadateľom musia byť len právnické osoby, ktorých zriaďovateľom nie je hlavné mesto alebo mestská časť, alebo fyzické osoby - podnikatelia, spravujúci bytový dom na území mestskej časti Bratislava – Nové Mesto, pričom sídlo alebo trvalý pobyt majú na území hlavného mesta SR Bratislava. 

A.1.2.      Žiadosť o poskytnutie dotácie bude predložená miestnemu úradu mestskej časti, pričom finančné prostriedky budú uhradené refundáciou. Poskytnutie finančných prostriedkov je podmienené vybudovaním stanovišťa kontajnerov až po termíne 16. 06. 2009.

A.1.3.	Písomná žiadosť musí obsahovať:
A.1.3.1.   názov a adresu organizácie ( podnikateľa), IČO;
A.1.3.2.   bankové spojenie;
A.1.3.3. doklad o založení obchodnej spoločnosti, zriaďovaciu listinu  rozpočtovej alebo príspevkovej organizácie, doklad o vzniku inej inštitúcie, živnostenský list;                                           
A.1.3.4.   meno a adresu zodpovednej osoby, alebo osoby poverenej konať za organizáciu;                                        
A.1.3.5	    projekt, na ktorý dotáciu požaduje;
A.1.3.6.   výšku žiadanej dotácie;

A.2.	Podmienky mestskej časti z hľadiska technického vybavenia stanovišťa zberných nádob:												
A.2.1.	súčasťou kontajnerového stanovišťa musí byť zberné hniezdo, ktoré musí obsahovať zberné nádoby na vytriedené zložky komunálnych odpadov, minimálne však na papier, sklo a plasty; (vytriedenými zložkami komunálnych odpadov sú papier, plasty, sklo, kovy a biologicky rozložiteľný odpad)
A.2.2.	kontajnerové státie musí byť uzamkýnateľné a zastrešené;			
		
A.3.	Predkladaný projekt v zmysle bodu A.1.3.5. musí obsahovať:						
A.3.1.	fotografickú snímku objasňujúcu aktuálnu situáciu;
A.3.2.	celkový rozpočet (kalkuláciu) projektu s rozpísaním jednotlivých položiek;
A.3.3.	doklad, preukazujúci vzťah k pozemku, na ktorom je umiestnené kontajnerové    stanovište;
A.3.3.1.	pokiaľ sa jedná o pozemok vo vlastníctve resp. správe mestskej časti  -     nájomnú zmluvu na pozemok, ktorej súčasťou je podmienka udržiavania čistoty do vzdialenosti 3 m na všetky strany;
A.3.3.2.	ak sa jedná o pozemok, ku ktorému nemá mestská časť žiadny majetkový vzťah, zmluvu s oprávnenou osobou, preukazujúcu zabezpečenie udržiavania čistoty okolo kontajnerového stojiska do 3 m na všetky strany;
A.3.4.	písomné oznámenie stavebného úradu, že proti stavebným úpravám a udržiavacím prácam (drobná stavba) nemá námietky, resp. stavebné povolenie;	
	
B.	Určenie výšky nenávratného finančného príspevku 			
Maximálna výška nenávratného finančného príspevku je 1 000.- €, pričom však dotácia nesmie prekročiť 30% celkových preukázateľných nákladov na vybudovanie, rozšírenie, prekrytie a uzamykanie kontajnerových stanovíšť.

C.	Podmienky nájomnej zmluvy na pozemok, na ktorom bude vybudované kontajnerové stanovište, pokiaľ je to pozemok vo vlastníctve resp. správe mestskej časti
Nájomná zmluva na pozemok pod kontajnerovým stojiskom bude obsahovať:
•	sumu za prenájom pozemku 1 €/ 1 m2/ rok;
•	podmienku zabezpečenia udržiavania čistoty na kontajnerovom stojisku a okolia do 3 m na všetky strany, pričom za čistotu sa považuje čisté okolie bez uličných smetí, drobnej nečistoty, objemného komunálneho odpadu, drobného stavebného odpadu, biologicky rozložiteľného odpadu zo zelene a elektroodpadu;
•	podmienku vykonávania bežnej údržby konštrukcie minimálne jedenkrát za päť rokov, spočívajúcej v nátere;
•	podmienku, že ak dôjde k poškodeniu konštrukcie stanovišťa, bude okamžite, najneskôr do 7 dní, vykonaná náprava;
•	podmienku zabezpečenia prístupu ku zberným nádobám v zimnom období ako pre užívateľov stanovišťa, tak pre obsluhu oprávnenej osoby;

D.	Schválením Podmienok poskytovania nenávratného finančného príspevku                     na vybudovanie uzamykateľného stanovišťa zberných nádob na zmesový komunálny odpad a vytriedené zložky komunálnych odpadov dňa 16. 06. 2011 uznesením                   č. ......................... sa z r u š u j ú Podmienky poskytovania nenávratného finančného príspevku na vybudovanie uzamykateľného stanovišťa zberných nádob na zmesový komunálny odpad a vytriedené zložky komunálnych odpadov schválené uznesením Miestneho zastupiteľstva mestskej časti Bratislava - Nové Mesto č. 21/13 zo dňa 16.02.2010.